《二弟病足诗以慰之》
清代·敦敏

君不见乐天敝袍春晚天，摩挲病脚日阳前。又不见秦系五字偏师劲，往往裸足常终年。

自古诗人多此疾，君今同病应相怜。犹不废我啸歌乐，尚能彳亍林泉边。

朱门曳裾苦羁靮，长安健步多奔颠。慎勿轻信道人术，勃踤始悔酬诗篇。

赠君一言应怡颜，到处驰驱不得意，不如闭门静坐无事即神仙。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。